Μύες.
Έχουμε πάνω από 600.
Αποτελούν το 1/3 με 1/2 του σωματικού μας βάρους,
και μαζί με τον συνδετικό ιστό,
μας συγκρατούν, μας κρατούν όρθιους, και μας βοηθούν να κινούμαστε.
Ακόμα κι αν η σωματοδόμηση δεν είναι το χόμπι σου,
οι μύες χρειάζονται διαρκώς την προσοχή σας
διότι ο τρόπος που τους αντιμετωπίζετε σε καθημερινή βάση
καθορίζει το αν θα συρρικνωθούν ή θα αναπτυχθούν.
Έστω ότι στέκεστε μπροστά σε μια πόρτα, έτοιμοι να την ανοίξετε.
Ο εγκέφαλος και οι μύες σας συνεργάζονται για να πετύχετε τον σκοπό σας.
Πρώτα, ο εγκέφαλος στέλνει σήμα στους κινητικούς νευρώνες του χεριού.
Εκείνοι, αφού λάβουν το μήνυμα, ενεργοποιούνται,
κάνοντας τους μυς να συσταλούν και να χαλαρώσουν,
οι οποίοι τραβώντας τα οστά του χεριού δημιουργούν τη ζητούμενη κίνηση.
Όσο πιο μεγάλη γίνεται η πρόκληση, τόσο μεγαλύτερο σήμα δίνει ο εγκέφαλος,
και περισσότεροι νευρώνες συσπειρώνονται για να πετύχετε τον σκοπό σας.
Τι θα συμβεί όμως αν η πόρτα είναι φτιαγμένη από ατόφιο σίδερο;
Σε αυτήν την περίπτωση, μόνο οι μύες του χεριού σας
δεν μπορούν να δημιουργήσουν αρκετή δύναμη για ν' ανοίξουν την πόρτα,
έτσι ο εγκέφαλος στρέφεται σε άλλους μυς για βοήθεια.
Πατάτε κάτω γερά, σφίγγετε την κοιλιά σας και τεντώνετε την πλάτη σας,
ώστε να παράξετε αρκετή δύναμη για να την ανοίξετε.
Το νευρικό σας σύστημα μόλις αξιοποίησε πόρους που ήδη διαθέτετε,
άλλους μυς,
ώστε να ανταποκριθεί.
Ενώ συμβαίνουν αυτά,
οι μυϊκές σας ίνες υπόκεινται μια άλλου είδους κυτταρική αλλαγή.
Καθώς τις εκθέτετε σε στρες, παθαίνουν μικροσκοπικούς τραυματισμούς,
που, σε αυτήν την περίπτωση, είναι κάτι καλό.
Ως απάντηση, τα τραυματισμένα κύτταρα απελευθερώνουν φλεγμονώδη μόρια,
που ονομάζονται κυτοκίνες,
που ενεργοποιούν το ανοσοποιητικό σύστημα ώστε να επιδιορθώσει το τραύμα.
Και εδώ ξεκινάει η μαγεία της μυϊκής ανάπτυξης.
Όσο μεγαλύτερη είναι η ζημιά του μυϊκού ιστού,
τόσο περισσότερο χρειάζεται το σώμα σου για να την επιδιορθώσει.
Ο επαναλαμβανόμενος κύκλος τραυματισμού και επιδιόρθωσης
τελικά δημιουργεί μυς πιο μεγάλους και πιο δυνατούς
καθώς προσαρμόζονται στις διαρκώς μεγαλύτερες απαιτήσεις.
Καθώς το σώμα μας έχει ήδη προσαρμοστεί στις καθημερινές μας δραστηριότητες,
αυτές γενικά δεν παράγουν αρκετό στρες
για να προκαλέσουν ανάπτυξη νέων μυών.
Έτσι, για να χτίσουμε νέους μυς, μια διαδικασία που ονομάζεται υπερτροφία,
τα κύτταρά μας χρειάζεται να εκτεθούν σε μεγαλύτερα φορτία απ' ότι έχουν συνηθίσει.
Στην πράξη, αν δεν εκθέτετε διαρκώς τους μύες σας σε κάποιου είδους αντίσταση,
θα συρρικνωθούν,
μια διαδικασία γνωστή ως μυϊκή ατροφία.
Αντιθέτως, η έκθεση του μυός σε μεγάλο φορτίο,
ειδικά ενώ ο μυς επιμηκύνεται,
κάτι που ονομάζεται έκκεντρη συστολή,
δημιουργεί τις κατάλληλες συνθήκες για ανάπτυξη.
Παρόλα αυτά, οι μύες δεν χρειάζονται μόνο δραστηριότητα για να αναπτυχθούν.
Χωρίς κατάλληλη διατροφή, ορμόνες και ξεκούραση,
το σώμα σου δεν μπορεί να επισκευάσει τις τραυματισμένες μυϊκές ίνες.
Για να διατηρήσουμε τη μυϊκή μας μάζα χρειάζεται πρωτεΐνη στη διατροφή μας,
η οποία παρέχει τα δομικά στοιχεία για χτίσιμο νέου ιστού
με τη μορφή των αμινοξέων.
Η επαρκής πρόσληψη πρωτεΐνης, μαζί με φυσικές ορμόνες,
όπως ο ινσουλινόμορφος αυξητικός παράγοντας, και η τεστοστερόνη,
βοηθούν το σώμα να μπει σε μια κατάσταση επισκευής και ανάπτυξης ιστών.
Η ζωτική διαδικασία της ανάπλασης, λαμβάνει χώρα κυρίως κατά την ξεκούραση,
ειδικά το βράδυ, ενώ κοιμόμαστε.
Το φύλο και η ηλικία παίζουν ρόλο σε αυτόν τον μηχανισμό ανάπλασης,
γι' αυτό τα νεαρά αγόρια έχοντας περισσότερη τεστοστερόνη
βρίσκονται ένα βήμα μπροστά στο παιχνίδι της μυϊκής ανάπτυξης.
Γενετικοί παράγοντες επίσης παίζουν ρόλο στην ικανότητα κάποιου να αναπτύξει μυς.
Κάποιοι έχουν δυνατότερο ανοσοποιητικό που αντιδρά καλύτερα στον μυϊκό τραυματισμό
και μπορούν ευκολότερα να επισκευάζουν ή να αντικαθιστούν
τις τραυματισμένες μυϊκές ίνες
αυξάνοντας έτσι το δυναμικό μυϊκής ανάπτυξης.
Το σώμα ανταποκρίνεται στις απαιτήσεις που του βάζουμε.
Αν τραυματίζετε τους μυς σας, τρώτε σωστά, ξεκουράζεστε και επαναλαμβάνετε,
δημιουργείτε τις συνθήκες να φτιάξετε μυς όσο το δυνατόν πιο μεγάλους και δυνατούς.
Και στους μύες ισχύει ότι και στη ζωή:
Η ουσιαστική εξέλιξη απαιτεί προκλήσεις και πίεση.